
Republica Moldova
GUVERNUL
HOTĂRÂRE Nr._____
din ________________

cu privire la inițierea negocierilor asupra proiectului Acordului de împrumut dintre Republica Moldova și Banca Internațională pentru Reconstrucție și Dezvoltare în vederea implementării proiectului „Mecanismul de Eficiență Energetică Revolving din Moldova (MEERM)” și acordarea împuternicirilor delegației pentru negocierea acestuia
 
În temeiul art. 3 din Legea nr. 419/2006 cu privire la datoria sectorului public, garanţiile de stat şi recreditarea de stat (republicată în Monitorul Oficial al Republicii Moldova, 2014, nr.397-399, art.704), cu modificările şi completările ulterioare, Guvernul HOTĂRĂŞTE: 
1. Se ia act de proiectul Acordului de împrumut dintre Republica Moldova și Banca Internațională pentru Reconstrucție și Dezvoltare în vederea implementării proiectului „Mecanismul de Eficiență Energetică Revolving din Moldova (MEERM)”.
2. Se inițiază negocierile asupra proiectului Acordului de împrumut dintre Republica Moldova și Banca Internațională pentru Reconstrucție și Dezvoltare în vederea implementării proiectului „Mecanismul de Eficiență Energetică Revolving din Moldova (MEERM)”.
3. Se desemnează şi se împuterniceşte delegaţia oficială pentru negocierea proiectului Acordului de împrumut dintre Republica Moldova și Banca Internațională pentru Reconstrucție și Dezvoltare în vederea implementării proiectului „Mecanismul de Eficiență Energetică Revolving din Moldova (MEERM)”, în următoarea componenţă: 
	Vitalie MÎȚA
	-
	secretar de stat al Ministerului Energiei, conducător al delegației

	Nicolae OLARI
	-
	șef al Direcției eficiență energetică, Ministerul Energiei

	· Cancelaria de Stat
	
	

	· Ministerul Sănătății
	
	

	· Ministerul Mediului
	
	

	· Ministerul Finanțelor

	· Ministerul Muncii și Protecției Sociale;

	· IP Centrul Național pentru Energie Durabilă.


4. Se împuternicește conducătorul delegației oficiale, domnul Vitalie MÎȚA, secretar de stat al Ministerului Energiei, să semneze procesul-verbal al negocierilor și alte documente relevante negocierilor în cauză. 
5. În cazul eliberării din funcția deținută a unuia sau a mai mulți membri ai delegației oficiale, atribuțiile lor în cadrul acesteia vor fi exercitate de persoanele nou-desemnate în funcțiile respective, fără emiterea altei hotărâri a Guvernului.
6. Prezenta hotărâre intră în vigoare la data publicării în Monitorul Oficial al Republicii Moldova.

Contrasemnează:

Ministrul energiei				  	                   
 				 
Ministrul finanțelor                                                                   

